Kansalaisaloitteen tiedot

Aloitteen sisältö

Hamppulaki



Eduskunnan päätöksen mukaisesti säädetään:



1 LUKU

Yleiset säännökset



1 §

Yleistä



Tässä laissa säädetään toimenpiteistä, joilla ehkäistään rikollisuutta ja väkivaltaa Suomessa sekä edesautetaan kansanterveyttä ja -taloutta.



2 §

Lain tarkoitus



Tämän lain tarkoituksena on:



1) taata hampun kaikkien lajikkeiden kasvatus ja niiden käyttö laillisina kasveina yksilön ja yhteiskunnan käyttöön niin, että se parhaalla mahdollisella tavalla auttaa ensisijaisesti yksilöä ja sen jälkeen koko yhteiskuntaa.



2) vähentää ja ehkäistä yhteiskunnallisia, sosiaalisia ja terveydellisiä haittoja, sekä alentaa rikollisuutta ja väkivaltaa Suomessa.



3) edesauttaa yksilön ja yhteiskunnan taloutta tarjoamalla vapauden liiketoimintaan hampun kaikkien lajikkeiden osalta ja näin saada tuloja ja verotuloja niitä tarvitseville.



3 §

Lain tavoite



Lain tavoitteena on varmistaa turvallisen hampun, hamppuvalmisteiden ja hampputuotteiden asianmukainen valmistus, myynti ja saatavuus Suomessa valtion, yksityisten yhtiöiden sekä yksilöiden toimesta.



4 §

Lain soveltamisala



Tämä laki koskee hampun, latinaksi Cannabis, kaikkia lajikkeita ja risteytyksiä kokonaisina kasveina sekä hampusta irrotettuja kasvin osia ja niistä valmistettuja ja jalostettuja tuotteita, sekä hampun kasvattamista, tuotteiden valmistusta, maahantuontia, maastavientiä, myyntiä ja muuta luovutusta, käyttöä, hallussapitoa ja kuljetusta sekä hampun, hamppuvalmisteiden ja hampputuotteiden mainontaa.



Tämä laki korvaa, kumoaa ja ylittää kaikki aikaisemmat lait, jotka koskevat millään tavalla hamppua, sen kaikkia lajikkeita ja risteytyksiä ja hampusta saatavia kaikkia raaka-aineita sekä jalostettuja tuotteita. Tätä lakia edeltävissä kaikissa laeissa, kuten huumausaine- ja lääkelaissa ja sen alaisissa huumausaine- ja lääkeluetteloissa ei enää oteta huomioon niitä termejä ja sanoja, jotka kuvaavat lajikkeesta riippumatta hampusta saatuja kasvin osia, johdannaisia sekä hampussa olevia ja saatavia kannabinoideja ja muita yhdisteitä, eikä niitä enää pidetä millään tavalla huumausaine-, lääkeaine-, kasvatus-, hallussapito- tai käyttörikoksina. Esim. sanoja ‘kannabis’, ‘marihuana’, ‘hashis’ jne. ei käytetä lakiteknisinä termeinä, vaan ‘hamppu’ käsitetään kokonaisena kasvina, jolla on monia eri lajikkeita ja niissä voi olla ‘kukintoa’, ‘hartsia’, ‘kuitua’ jne. sekä kannabinoideja, kuten ‘THC’, ‘CBD’, ‘CBN’, ‘CBG’ jne.



Hampun kasvatus ja käyttö lääkkeeksi omaan käyttöön on tämän lain nojalla jokaisen yli 18-vuotiaan sekä alle 18-vuotiaan hamppureseptin omaavan ihmisen yksityisasia omalla vastuulla. Hampusta saa valmistaa myyntiin yksilön elämänlaatua parantavia lääkkeitä, jotka ovat kaikki reseptivapaita yli 18-vuotiaille, kunhan kysymyksessä on ainoastaan hampusta saatu valmiste, eikä siinä ole lääkelain alaisen lääkeluettelon mukaisia muita lääkkeitä eikä hengelle vaarallisia myrkyllisiä aineita, eikä mitään muitakaan aineita. Mikäli myyntiin tarkoitettuun hamppuvalmisteeseen on lisätty joitain muita aineita, kuin mitä hampusta saadaan, on niistä kerrottava hamppuvalmisteen tuoteselosteessa tai ainesosaluettelossa.



5 §

Määritelmät



Tässä laissa tarkoitetaan:



1) hampulla kokonaista hamppukasvia, sen kaikkia osia ja kaikkia hampun eri lajikkeita ja risteytyksiä, sekä hamppuvalmisteita ja hampputuotteita.



2) hamppuvalmisteella hampusta irrotettuja osia sellaisenaan sekä niistä yhdessä tai erikseen muiden tuotteiden kanssa valmistettuja ja jalostettuja tuotteita, joita käytetään kehon sisäisesti tai ulkoisesti niin, että sen tarkoitus on imeytyä kehoon, kuten esim. siemenet, siemenöljy, hamppuproteiini, lehdet, kukinto, hartsi, uutteet, tinktuurat, rasvat ja muut terveyttä edistävät öljyt, hamppuruuat ja -juomat jne.



3) hampputuotteella hampusta valmistettuja ei kehoon imeytyviä tuotteita, kuten esim. paperi, vaatteet, köydet, polttoöljy, öljymaalit, muovit, komposiitit, saippuat, kosmetiikka jne.



4) hamppureseptillä lääkärin määräämää reseptiä, jossa on ilmoitettu lääkkeeksi tarkoitettu hamppu.



Suomen kielellä kasvi nimeltä ‘hamppu’ kuuluu kasvitieteessä heimoon: ‘hamppukasvit’, latinaksi ‘Cannabaceae’. Hamppu yleisenä lajikkeena tunnetaan latinan kielellä nimellä: ‘Cannabis sativa’. Hampun kolme päälajiketta ovat latinaksi ‘Cannabis sativa’, ‘Cannabis indica’ ja ‘Cannabis ruderalis’. Näiden lajikkeiden ja mahdollisesti muiden hampun sukuun kuuluvien lajikkeiden risteytyksiä on lukuisia ja tämä laki koskee kaikkia jo olevia ja tulevia risteytyksiä sekä hampun sukuun mahdollisesti löytyviä uusia lajikkeita ja alalajikkeita.





2 LUKU

Hampun kasvattaminen



6 §

Ikärajat



Hamppua saa kasvattaa yli 18-vuotias rajattomasti. Alle 18-vuotias saa kasvattaa hamppua omaan käyttöön, mikäli hänellä on lääkärin määräämä hamppuresepti.



7 §

Hampun kasvatus sisätiloissa ja ulkona



Hamppua saa kasvattaa sisätiloissa, kunhan huolehtii itse paloturvallisuudesta, vesiturvallisuudesta ja mahdollisesti muille ihmisille aiheutuvista hajuhaitoista. Hamppukasvien määrää ei ole rajattu.



Hamppua saa kasvattaa ulkona ilman rajoituksia.



8 §

Hampun kasvatuslupa



Hampun kasvattamiseen ei tarvitse mitään erityislupaa, eikä valtio, kunta, mikään viranomaistaho tai kukaan yksilö saa puuttua hampun kasvattamiseen millään lailla.



9 §

Seuraamukset rikkomuksista



Mikäli valtio, kunta, jokin viranomaistaho tai jokin yksilö rikkoo edellä mainitun 8 § 1 momentin kohtaa, joutuu se korvaamaan hampun kasvattajalle aiheutuneet vahingot rahallisesti niin, että se vastaa lain rikkomishetkellä Tilastokeskuksen tuoreimman julkistuksen palkkarakennetilaston mukaista kaikkien kokoaikaisten palkansaajien kokonaisansioiden kuukausittaista keskiarvoa jokaista hamppukasvia kohden.



3 LUKU

Hampun maahantuonti sekä maastavienti



10 §

Hampun maahantuonti sekä maastavienti ei kaupalliseen tarkoitukseen



Hamppua saa tuoda maahan ja viedä maasta rajattomasti ei kaupallisessa tarkoituksessa ilman erillistä ilmoitusta.



11 §

Hampun kaupallinen maahantuonti ja maahantuontilupa sekä maastavienti



Hamppua saa tuoda maahan kaupalliseen tarkoitukseen rajattomasti ilman erillistä maahantuontilupaa, maksettuaan ensin valtiolle verot.



Hampun maastavienti kaupalliseen tarkoitukseen vaatii ilmoituksen ja asiaan kuuluvat verot valtiolle.



4 LUKU

Hampun myynti ja muu luovuttaminen sekä välittäminen



Vähittäismyynti



12 §

Kunnan suostumus



Hamppua ja hamppuvalmisteita, joissa on enemmän kuin 0,8% THC-pitoisuus, saa myydä yli 18-vuotiaalle rajattomasti, sekä alle 18-vuotiaalle lääkärin määräämän hamppureseptin mukaan, asianmukaisissa liikkeissä, kahviloissa, ruokakaupoissa, kioskeissa, torikaupoissa ja kaikissa y-tunnuksen omaavissa yhtiöissä, eikä kunnalta tarvita tähän erillistä lupaa. Hamppuvalmisteita, joissa on enintään 0,8% THC-pitoisuus, sekä hampputuotteita saa ostaa ja käyttää kaikki.



13 §

Vähittäismyyntilupa



Hampun myyntiin ei tarvitse erityistä myyntilupaa. Hampun myynti on sallittua koko Suomessa mukaan lukien Ahvenanmaa.



Hampun myynti toimialana ja elinkeinona on kauppalain alainen ja sitä koskevat verotusasiat, kuitit, laadunvalvonta ja vastuu tuotteista samaan tapaan, kuin kaikkia yhtiöitä, jotka myyvät tuotteita ja elintarvikkeita.



Anniskelu



14 §

Anniskelupaikat ja -alueet



Hamppua saa myydä mikä tahansa yhtiö, jolla on y-tunnus missä päin Suomea tahansa milloin tahansa.



Hamppua saa myydä käteiskaupassa ilman kuitintarjoamisvelvollisuutta, jos toiminnan tilikauden liikevaihto on alle 8500 euroa, aivan kuten Suomen laissa 658/2013 on säädetty.



Hamppua saa myydä yhtiön omilla internetsivuilla ja sitä saa lähettää postissa yli 18-vuotiaille, jotka varmentavat henkilöllisyytensä. Hamppuvalmisteita, jotka sisältävät enintään 0,8% THC:ta, sekä hampputuotteita saa ostaa internetistä kaikki.



15 §

Muu luovuttaminen sekä välittäminen



Hamppua saa luovuttaa ja välittää rajoituksetta yli 18-vuotiaille ilmaiseksi.



Hamppua ei saa luovuttaa tai välittää alle 18-vuotiaalle, ellei kyseessä ole hengenhätä.



5 LUKU

Mainonta ja hinnoittelu



16 §

Mainonnan sääntely



Hamppua saa mainostaa vapaasti.



17 §

Hinnan ja hampun kannabinoidien ilmoittaminen



Hamppua myytäessä pitää hinta olla selkeästi esillä ja selkeästi ymmärrettävissä jokaisesta myytävästä tuotteesta.



Valtion, yksityisten yhtiöiden ja yksilöiden tekemissä myyntiin tarkoitetuissa hamppuvalmisteissa tulee selkeästi ilmoittaa kannabinoideista ainakin THC ja CBD prosenttiosuudet, jotka on testattu ja hyväksytty valtion tai virallisen tahon puolesta, sekä muut ainesosat, jos niitä on. Valtio ja virallisesti hyväksytyt tahot mahdollistavat asianmukaista korvausta vastaan hamppuvalmisteiden kannabinoidien prosenttiosuustestauksen jokaiselle, joka sitä palvelua haluaa käyttää, myös yksilöille.



6 LUKU

Hampun hallussapito ja kuljetus sekä varastointi



18 §

Hallussapito ja kuljetus



Hamppua saa olla rajattomasti hallussa yli 18-vuotiaalla sekä kuljetusvälineessä, jota hän kuljettaa. Alle 18-vuotias ei saa pitää hallussaan hamppua, jonka THC-pitoisuus ylittää 0,8%, ellei hänellä ole siihen lääkärin määräämää reseptiä.



19 §

Varastointi



Hamppua saa varastoida omistamiin tai hallussa oleviin varastoihin rajattomasti, kunhan paloturvallisuudesta ja mahdollisista hajuhaitoista on huolehdittu.



7 LUKU

Valvonta ja vastuu



20 §

Valmistajan ja käyttäjän vastuu



Hampun valmistajalla on vastuu tehdä terveyttä ja hyvinvointia edistäviä turvallisia ja laadukkaita tuotteita.



Käyttäjällä on aina myös omavastuu hankkimastaan hampusta.



21 §

Tarkastus-, tiedonsaanti- ja rekisterinpitovelvollisuus



Valtiolla on velvollisuus tarkastaa hamppuja, hamppuvalmisteita ja hampputuotteita sekä ilmoittaa saaduistaan löydöistä ja pitää julkista rekisteriä niistä.



Yksilöillä on oikeus tehdä samoin.



8 LUKU

Hampun ostaminen ja käyttö



22 §

Ikärajat



Yli 18-vuotias saa ostaa hamppua ja käyttää sitä rajoituksetta.



Alle 18-vuotias saa ostaa hamppua, jos hänellä on lääkärin määräämä hamppuresepti siihen.

Alle 0,8% THC-pitoisuuden omaavaa hamppua saa ostaa kaikki.



Jos alle 18-vuotias käyttää tai pitää hallussaan hamppua, jossa on THC:ta yli 0,8% ilman asiaankuuluvaa hamppureseptiä, poliisilla on velvollisuus takavarikoida häneltä hamppu pois. Jatkotoimista poliisi käyttää omaa harkintaa, mutta alle 18-vuotiasta ei saa sakottaa, eikä häntä saa vangita hampun käytön ja hallussapidon perusteella.



23 §

Paikat ja alueet



Hamppua saa käyttää ja polttaa ulkoilmassa sekä riittävän hyvän ilmanvaihdon omaavissa sisätiloissa, jotka erikseen ilmoittavat hampun polton sallivuuden.



Sisätiloissa, joissa poltetaan hamppua, ei saa olla alle 18-vuotiaita ihmisiä.



24 §

Työpaikat ja hampun käyttö työaikana



Työnantajalla on oikeus kieltää työntekijältä hampun käyttö työaikana ilmoittamalla tästä kirjallisesti työsopimuksessa lukuun ottamatta hampun lääkereseptin omaavia henkilöitä. Muissa tapauksissa hampun käyttö työaikana sallitaan.



25 §

Liikenteessä ajaminen moottorikäyttöisellä ajoneuvolla



Hamppua käyttänyt ajokortin omaava ihminen saa ajaa liikenteessä moottorikäyttöisellä ajoneuvolla, jos hän ajaessaan on ajokunnossa ja noudattaa liikennesääntöjä ja yleistä varovaisuutta vaarantamatta kenenkään henkeä. Mikäli tällainen henkilö syyllistyy ajovirheeseen tai on vaaraksi itselleen ja/tai muille, on poliisilla silloin velvollisuus pysäyttää hänet ja estää häntä ajamasta, kunnes hän on taas selvästi ajokunnossa.



9 LUKU

Ohjaus ja valvonta



26 §

Ohjaus



Tämän lain ja sen nojalla annettujen säännösten ja määräysten noudattamisen valvonnan ylin johto ja ohjaus kuuluu jokaiselle Suomen kansalaiselle sekä jokaiselle ihmiselle, joka Suomessa asuu.



27 §

Valvonta



Tätä lakia valvoo ja suojelee Suomen poliisi.



10 LUKU

Voimaantulo



28 §

Voimaantulosäännös



Tämä laki tulee voimaan 31 päivänä toukokuuta 2016 klo 13:00